CELEX: 62019TN0002
Language: mt
Date: 2019-01-04 00:00:00
Title: Kawża T-2/19: Rikors ippreżentat fl-4 ta’ Jannar 2019 – Algebris (UK) u Anchorage Capital Group vs SRB

4.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 82/60
            
         
      Rikors ippreżentat fl-4 ta’ Jannar 2019 – Algebris (UK) u Anchorage Capital Group vs SRB
      (Kawża T-2/19)
      (2019/C 82/72)
      Lingwa tal-kawża: l-Ingliż
      
         Partijiet
      
      
         Rikorrenti: Algebris (UK) Ltd (Londra, ir-Renju Unit) u Anchorage Capital Group (New York, New York, l-Istati Uniti) (rappreżentanti: T. Soames, lawyer, R. East, Solicitor, N. Chesaites, u D. Mackersie, Barristers)
      
         Konvenut: Single Resolution Board (SRB)
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tas-SRB fis-sens li valutazzjonijiet definittivi ex post ta’ Banco Popular Español S.A. ma kinux meħtieġa mill-Artikolu 20(11) tar-Regolament (UE) Nru 806/2014; (1)
                  
               
            
                  —
               
               
                  tikkundanna lis-SRB għall-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv ibbażat fuq żball ta’ liġi inkwantu d-deċiżjoni tas-SRB li valutazzjonijiet definittivi ex post ta’ Banco Popular Español S.A. ma kinux meħtieġa mill-Artikolu 20(11) tar-Regolament Nru 806/2014 tmur kontra l-Artikolu 20(11) u/jew l-Artikolu 20(12) ta’ dan ir-regolament, li jirrikjedi li ssir valutazzjoni definittiva ex post f’ċirkustanzi fejn valutazzjoni provviżorja li ma tkunx issodisfat ir-rekwiżiti tal-Artikolu 20(1) u (4) sa (9) tar-Regolament Nru 806/2014 tintuża sabiex jittieħdu miżuri ta’ riżoluzzjoni.
               
            
                  2.
               
               
                  It-tieni motiv ibbażat fuq żbalji manifesti ta’ evalwazzjoni min-naħa tas-SRB fl-applikazzjoni tiegħu tal-Artikolu 20(11) tar-Regolament Nru 806/2014 fid-deċiżjoni kkontestata, peress li, billi adotta d-deċiżjoni kkontestata, is-SRB ipproċeda fuq il-bażi żbaljata li ebda valutazzjonijiet definittivi ex post ma huma meħtieġa f’dan il-każ.
               
            
                  3.
               
               
                  It-tielet motiv ibbażat fuq żball ta’ liġi u/jew żball manifest ta’ evalwazzjoni bi ksur tal-Artikolu 20(11) u (12) tar-Regolament Nru 806/2014 sa fejn id-deċiżjoni kkontestata timplika deċiżjoni tas-SRB li ma jiġix miżjud il-valur ta’ EUR 1 imħallas bħala kunsiderazzjoni minn Banco Santander, S.A..
               
            
                  4.
               
               
                  Ir-raba’ motiv ibbażat fuq ksur tal-obbligu ta’ motivazzjoni tad-deċiżjoni kkontestata min-naħa tas-SRB, kuntrarjament għall-Artikolu 296 TFUE.
               
            
         (1)  Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (ĠU 2014 L 225, p. 1).